สลด พบร่างทนายหญิงถ่มน้ำลายใส่สจ๊วต ที่ตีนหน้าผาดังอังกฤษ หลังพ้นคุก 
(ภาพจากยูทูบ),พบร่างทนายความหญิงวัย 50 เสียชีวิตอยู่ที่ตีนหน้าผาบีชชี่เฮดในอังกฤษ หลังเพิ่งพ้นโทษออกจากเรือนจำมาไม่ถึง 2 สัปดาห์ หลังก่อคดีฉาว ถ่มน้ำลายใส่หน้าสจ๊วตแอร์ อินเดีย ไม่ยอมเสิร์ฟไวน์ขวด 4,เมื่อ 4 ก.ค.62 สื่ออังกฤษ และเว็บไซต์ ,เดลี่เมล, รายงานข่าวสะเทือนใจ ซิโมน เบิร์นส ทนายความหญิงต่อสู้ด้านสิทธิมนุษยชน วัย 50 ปี เสียชีวิตสลด มีผู้พบร่างของเธอที่บริเวณตีนหน้าผา บีชชี่เฮด หน้าผาหินชอล์กชายทะเลที่ประเทศอังกฤษ เพียงไม่ถึงครึ่งเดือน หลังจากเบิร์นสเพิ่งออกจากเรือนจำ พ้นโทษคุมขังจากความผิดในคดีที่เธอถ่มน้ำลายใส่หน้าสจ๊วต หัวหน้าลูกเรือชาวอินเดียคนหนึ่งของสายการบินแอร์อินเดีย ด้วยความไม่พอใจบวกกับความมึนเมาอย่างหนัก ที่สจ๊วตผู้นี้ไม่ยอมเสิร์ฟไวน์ขวดที่ 4 ให้กับเธอซึ่งนั่งชั้นบิสซิเนส คลาส บนเที่ยวบินจากนครมุมไบมายังสนามบินฮีทโธรว์ในกรุงลอนดอน เมื่อปี 2561,เดลี่เมล รายงานว่า เบิร์นส ได้ถูกศาลตัดสินจำคุกเป็นเวลา 6 เดือน ในเดือนเมษายน ที่ผ่านมา จากความผิดที่เธอได้กระทำการดูหมิ่นเหยียดผิว ถ่มน้ำลายใส่หน้าสจ๊วต อีกทั้งยังแสดงพฤติกรรมไม่เหมาะสมทั้งสบถคำหยาบดูถูกเหยียดหยาม และยังสูบบุหรี่ในห้องน้ำบนเครื่องบิน ซึ่งผู้โดยสารหลายคนต่างตกตะลึงต่อเหตุการณ์ที่เกิดขึ้นและถ่ายคลิปวิดีโอนำมาเผยแพร่บนโลกออนไลน์,อย่างไรก็ตาม เบิร์นส ซึ่งเกิดที่กรุงเบลฟาสต์ เมืองหลวงไอร์แลนด์เหนือ ได้เสียชีวิตที่บริเวณตีนหน้าผาบีชชี่เฮด ในอีสต์ ซัสเซกซ์ เมื่อ 1 มิถุนายน หรือไม่ถึงสองสัปดาห์หลังจากเธอพ้นโทษคุมขังที่ทัณฑสถานหญิง บรอนซีฟิลด์ และผลการชันสูตรตรวจสอบเจ้าหน้าที่ตำรวจไม่พบว่ามีผู้ต้องสงสัยที่อาจก่อฆาตกรรมทำร้ายเบิร์นสจนเป็นเหตุให้เสียชีวิต.
พบร่างทนายความหญิงวัย 50 เสียชีวิตอยู่ที่ตีนหน้าผาบีชชี่เฮดในอังกฤษ หลังเพิ่งพ้นโทษออกจากเรือนจำมาไม่ถึง 2 สัปดาห์ หลังก่อคดีฉาว ถ่มน้ำลายใส่หน้าสจ๊วตแอร์ อินเดีย ไม่ยอมเสิร์ฟไวน์ขวด 4 
ทนายหญิงถ่มน้ำลายใส่สจ๊วต,ซีโมน เบิร์นส,พบศพตีนหน้าผา,อังกฤษ